Beide Ouers Het Volle Regte En Verpligtinge Teenoor Die Kinders… Voor, Tydens En Na Egskeiding…. | Jansens Egskeiding Forum
You are here: Home / Beide Ouers Het Volle Regte En Verpligtinge Teenoor Die Kinders… Voor, Tydens En Na Egskeiding….
Hi. Ek het uitgetrek by my man, na 19 jaar se huwelik wat nie reg gekom het nie. Ek is geestelik en sielkundig afgekraak. Ek het 2 kinders, 'n 15 jarige seun en Dogter van 17 jaar. Hul bly tans nog by die pa. Ek het n twee slaapkamer woonstel gekry, en is nou n maand uit. Ek moes uittrek, want hy het my begin misbruik. Nou na 'n maand gaan hy vir my 'n skei brief stuur. Ek het die eerste week na ek uit is 'n skikking vir hom geneem wat net die helfde van die blyplek vra en gelyke tyd met kinders, wat hy geweier het. Hy maak die kinders op teen my, ek was 'n depressie lyer so 5 jaar terug en hul wil dit teen my gebruik. Ons is buitegemeentsap getroud, op huwelik voorwaardes, sal hy my enige finasiele hulp moet gee, al bly die kinders by hom, my salaris is te klein om te oorleef en ek moes ongelukkig uit die omstandighede kom.
Daar is verskeie faktore wat in aanmerking geneem moet word om te bepaal of jy geregtig sal wees op lewenslange onderhoud. Jy kan onder sekere omstandigheide ook rehabiliterende onderhoud eis. Rehabiliterende onderhoud is waar jou man aan jou vir tydperk onderhoud betaal, byvoorbeeld vir drie jaar of meer of tot wanneer jy finansieël op jou voete is.
Indien julle 'n skikking kan bereik, kan julle gesamentlik besluit waar die kinders gaan woon. Op hierdie stadium is dit nie wenslik dat beide kinders by jou woon nie omdat jy in 'n 2-slaapkamer woonstel woon.
Posted in Egskeiding, Kinders, Onderhoud, Voor egskeiding Tagged beheer en toesig, children, Divorce, divorce attorney, divorce lawyer, divorce order, Egskeiding, egskeiding advies, EGSKEIDINGLITIGASIE, Egskeidingsbevel, Egskeidingsprokreur, Gesinsgeweld., hof, huwelik, Jacques Jansen, Kind, kinders, kinderwet, kontak, kontakregte, minderjarige kind, Minderjarige kinders immigrasie, Minor child, moedeloos, Onderhoud, Onderhoudshof, ouerlike regte en verpligtinge, self onderhoud eis, skei, skeibrief, toesig, tussentydse onderhoud
Anonymous October 14, 2014 at 8:22 am | Permalink
My dogter is getroud met 'n man nadat sy swanger geraak het, hulle was 8 maande getroud toe trek sy uit weens geweld en mishandeling. Die seuntjie word Desember al 4 en die man weier om die skikkingsakte te teken elke keer kom hy met nuwe vereistes as ek teken kry hy weer iets anders. Sy gee hom toegang om vir sy kind te kom kuier en ons het self altyd vir hom slaapplek en kos gegee as hy vir die naweek gekom het. Ons het dit gestop nadat hy vir sy prokureur vertel het die verblyf en kos by gastehuis kos hom 'n fortuin elke naweek.
Sy prokereur het nou gesê hy kan die seuntjie kom haal vir 4 ure elke 2de Saterdag en die sondag heeldag kuier ek het geen problem met die kuier nie maar die kind skree elke keer blou moord as hy saam met sy pa moet ry. Is dit wettig dat hulle haar kan dwing om die kind te laat gaan voordat die hof so bevel gegee het.
Help asb, sy sukkel al 3 jaar
Lorenzo Willemse October 14, 2014 at 5:48 pm | Permalink
Alhoewel die ondertekening van 'n skikkingsooreenkoms die egskeiding vergemaklik en dit vinniger sal maak, is die bestaan daarvan nie 'n voorvereiste vir die afhandeling van die egskeiding nie. Die egskeiding kan steeds voortgaan, maar nou net op 'n geopponeerde basis.
Sy prokureur kan nie arbitrêr besluit wanneer hy die kinders mag of nie mag sien nie. Dit wil voorkom asof daar 'n dispuut is oor toegang tot die kinders. Ek stel derhalwe voor dat die aangeleentheid verwys word na die gesinsadvokaat vir mediasie. Die gesinsadvokaat sal 'n aanbeveling maak oor wat in die beste belang van die kind is.